Source: http://docplayer.fi/12927016-Kunnallisten-jatehuoltomaaraysten-lyhennelma.html
Timestamp: 2018-04-23 14:22:09+00:00
Document Index: 23610966

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kunnallisten jätehuoltomääräysten lyhennelmä - PDF
1 Kunnallisten jätehuoltomääräysten lyhennelmä SAVO -PIELI S EN JÄTEL AU TA K UNTA
2 Sisältö Yleistä jätehuoltomääräyksistä 3 Jätehuoltoon liittyminen 5 Jätteiden lajittelu ja kerääminen kiinteistöiltä 8 Jäteastiat ja niiden tyhjentäminen 10 Jätteen keräyspaikka 12 Jätteen omatoiminen käsittely ja hyödyntäminen 13 Saostus- ja umpisäiliölietteet 15 Jätehuoltomääräyksistä poikkeaminen 19 Lisätietoa jätehuollosta 19 Savo-Pielisen jätelautakunta 2016
3 Yleistä jätehuoltomääräyksistä Jätehuoltomääräykset ovat jätelain nojalla annettavia paikallisia sitovia säännöksiä jätehuollosta. Määräyksiä annetaan esimerkiksi jätteiden lajittelusta, keräämisestä, hyödyntämisestä ja roskaantumisen ehkäisemisestä. Määräyksillä varmistetaan toimiva jätehuolto, josta ei aiheudu ympäristö- tai terveys haittaa. Jätehuoltomääräykset koskevat kaikkia kunnan järjestämän jätehuollon piiriin kuuluvia kiinteistöjä, joita ovat muun muassa kaikki asuin- ja vapaa-ajan kiinteistöt. Jätehuoltomääräykset ovat voimassa seuraavissa kunnissa: Juankoski, Juuka, Kaavi, Konnevesi, Kuopio, Lieksa, Nurmes, Pieksämäki, Rautalampi, Rautavaara, Siilinjärvi, Suonenjoki, Tervo, Tuusniemi, Valtimo ja Vesanto. Määräykset hyväksyy jätehuoltoviranomainen, jona toimii edellä mainittujen kuntien alueella Savo-Pielisen jätelautakunta. Jätelautakunta vastaa toimialueensa kuntien jätehuollon järjestämisen viranomaistehtävistä. Jätehuollon palvelutehtävät eli jätehuollon käytännön toteuttamisen hoitaa samalla alueella toimiva kuntien jäteyhtiö, Jätekukko. Jätehuollon valvontatehtävät kuuluvat puolestaan kuntien ympäristönsuojeluviranomaisille. Tässä lyhennelmässä on selostettu voimaan tulleiden jätehuoltomääräysten keskeisimpiä kuntalaisia koskevia määräyksiä. Sitoviin jätehuoltomääräyksiin kokonaisuudessaan sekä määräysten perusteluihin on mahdollista tutustua osoitteessa 3
4 MÄÄRITELMÄT Aluekeräyspiste on Jätekukon järjestämä alueellinen jätteen keräyspaikka. Ne kiinteistöt, joilla ei ole omaa jäteastiaa tai lähikiinteistöjen yhteistä jäteastiaa, vievät sekajätteet aluekeräyspisteeseen. Ekopiste on Jätekukon tai tuottajien järjestämä alueellinen keräyspiste, jossa kerätään kierrätettäviä jätteitä. Ekopisteellä ei kerätä sekajätettä. Hyötyjäte on kierrätystä varten erilliskerättävää jätettä. Kotitalousjäte on asumisessa syntyvää jätettä. Sekajäte on sekalaista yhdyskuntajätettä, joka jää jäljelle, kun hyötyjätteet ja vaaralliset jätteet on lajiteltu erikseen. Sekajäte ohjataan energiahyötykäyttöön. Tuottajavastuunalainen jäte on jätettä, jonka jätehuollosta vastaa käytöstä poistetun tuotteen markkinoille saattanut tuottaja tai tuottajien perustama tuottajayhteisö. Tuottajavastuunalaisia jätteitä ovat moottorikäyttöisten ajoneuvojen renkaat, romuautot, sähkö- ja elektroniikkaromu, paristot ja akut, keräyspaperi sekä pakkaukset. Vaarallinen jäte on jätettä, joka on palo- tai räjähdysvaarallinen, tartunta vaarallinen tai muuten terveydelle tai ympäristölle vaarallinen. Vaarallisia jätteitä ovat esimerkiksi paristot ja akut, loisteputket ja elohopealamput, maalit, lakat, liimat ja liuottimet, osa puhdistusaineista, kyllästetty puu, torjunta-aineet, jäteöljyt ja öljyiset jätteet sekä lääkejätteet. 4
5 Jätehuoltoon liittyminen VELVOLLISUUS LIITTYÄ KUNNAN JÄTEHUOLTOJÄRJESTELMÄÄN Kaikkien asuin- ja vapaa-ajan kiinteistöjen on jätelain velvoittamina liityttävä jätehuoltoon, jonka hoitaa kunnallinen jäteyhtiö Jätekukko. Jos samalla kiinteistöllä sijaitsee monta eri asuin- tai vapaa-ajan rakennusta, on niistä jokaisen oltava jätehuollon piirissä. Jätehuoltoon liitytään kiinteistökohtaisella jäteastialla tai lähikiinteistöjen yhteisellä jäteastialla (kimppa). Haja-asutusalueilla sijaitsevat omakotitalot ja paritalot sekä kaikki vapaa-ajan kiinteistöt voivat liittyä vaihtoehtoisesti aluekeräyspisteeseen. Taajamissakin sijaitsevat omakotitalot ja paritalot voivat liittyä aluekeräyspisteeseen, jos piste on taajamaan järjestetty. Jätehuoltoon liittymisestä ilmoitetaan Jätekukolle. Mikäli kiinteistön haltija ei ole ilmoittanut liittymisestä, on kiinteistö aluekeräyspisteen käyttäjä. Kiinteistön haltijalle ilmoitetaan liittämisestä ja kerrotaan, mihin liittäminen perustuu ja mitä velvoitteita siitä seuraa. Savo-Pielisen jätelautakunta seuraa kiinteistöjen liittymistä jätehuoltoon. Lisätietoja liittymisvelvollisuudesta saatte jätelautakunnalta puh Kiinteistön haltijan tulee ilmoittaa kaikista kiinteistön jätehuollon järjestämiseen liittyvistä muutoksista jätelautakunnalle tai Jätekukolle. Muutokset huomioidaan ilmoituspäivästä alkaen. 5
6 LIITTYMISVAIHTOEHDOT OMA JÄTEASTIA JÄTEKIMPPA ALUEKERÄYSPISTE Kiinteistön haltijan yhteydenotto Jätekukkoon Jäteastian koon ja tyhjennysrytmin määrittely Kiinteistön haltijat sopivat kimpan perustamisesta ja valitsevat kimpalle yhteyshenkilön Kirjallinen ilmoitus kimpan perustamisesta Jätekukkoon Kiinteistön haltijan yhteydenotto Jätekukkoon Käytettävän aluekeräyspisteen valinta Jätehuolto - viranomainen liittää aluekeräyspisteeseen, mikäli muuta liittymistapaa ei ole kehotuksesta huolimatta ilmoitettu Kiinteistön haltija järjestää jäteastialle keräyspaikan Jätekukko toimittaa kiinteistölle jäteastian Kimppa-astialle järjestetään keräyspaikka Jätekukko toimittaa kimpalle jäteastian Kiinteistön haltijalle ilmoitetaan lähimmän aluekeräyspisteen käyttöoikeudesta Jätehuoltoon liittymisestä ilmoitetaan Jätekukolle puh KIINTEISTÖKOHTAINEN JÄTEASTIA Jos kiinteistön haltija valitsee liittymistavaksi kiinteistökohtaisen jäteastian, hänen on ilmoitettava siitä Jätekukolle ja sovittava muun muassa jäteastian koosta ja tyhjennys rytmistä. Jätekukko toimittaa kiinteistölle jäteastian. Kiinteistön haltijan on itse järjestettävä jäteastialle määräysten mukainen keräyspaikka kiinteistölle. Keräyspaikka voi olla myös kiinteistön ulkopuolella esimerkiksi isomman tien varressa, jos kiinteistön haltija sopii asiasta alueen maanomistajan kanssa. Omaa jäteastiaa käyttäviltä kiinteistöiltä kotitalousjäte on laitettava aina kiinteistökohtaiseen jäteastiaan, eikä sitä saa viedä esimerkiksi aluekeräyspisteisiin tai jäteasemille. 6
7 KIINTEISTÖJEN YHTEINEN JÄTEASTIA (KIMPPA) Lähikiinteistöt voivat sopia yhteisen jäteastian käytöstä eli muodostaa jätekimpan. Lähikiinteistöillä tarkoitetaan taajamissa samassa tai viereisissä kortteleissa sijaitsevia kiinteistöjä, haja-asutusalueella naapureita taikka tiekunnan tai muun vastaavan toiminnallisen kokonaisuuden muodostavia kiinteistöjä. Kiinteistön haltijat sopivat yhdessä kimpan perustamisesta, valitsevat kimpalle yhteys henkilön ja järjestävät kimpan jäteastialle määräysten mukaisen keräyspaikan. Kimpan perustamisesta on ilmoitettava etukäteen kirjallisesti Jätekukolle. Jätekukko toimittaa kimpalle jäteastian. Jokaiselle sekajätteen kimppa-astiaa käyttävälle vakituisessa asuinkäytössä olevalle kiinteistölle on varattava sekajätteen astiatilavuutta 60 litraa neljää viikkoa kohden ja vapaa-ajan kiinteistölle 30 litraa neljää viikkoa kohden. Kimppaan kuuluvilta kiinteistöiltä kotitalousjäte on vietävä aina kimppa-astiaan eikä sitä saa viedä esimerkiksi aluekeräyspisteisiin tai jäteasemille. Kimpan yhteyshenkilön tulee ilmoittaa Jätekukolle kaikista kimpassa tapahtuvista muutoksista. Kimppaan ei voi liittyä ilman yhteyshenkilön suostumusta. Poikkeuksellisesti vapaa-ajan kiinteistö voi olla kimpassa kiinteistön haltijan vakituisen asuinkiinteistön kanssa, mikäli vapaa-ajan kiinteistön läheisyydessä tai matkalla vapaa-ajan kiinteistöltä vakituiselle asuinkiinteistölle ei sijaitse kohtuullisesti saavutettavaa aluekeräyspistettä ja vakituisen asuinkiinteistön jätehuolto on järjestetty kiinteistö kohtaisella jäteastialla tai kimppa-astialla. ALUEKERÄYSPISTE Jos kiinteistön haltija valitsee liittymistavaksi aluekeräyspisteen käytön, hänen on ilmoitettava käytettävästä aluekeräyspisteestä Jätekukolle. Tiedon aluekeräyspisteistä saa liittymisen yhteydessä Jätekukolta. Aluekeräyspisteen käyttö oikeus on ainoastaan jätetaksan mukaisen käyttömaksun maksavilla asuin- ja vapaa-ajan kiinteistöillä. Kiinteistö on aluekeräyspisteen käyttäjä myös silloin, kun kiinteistön haltija ei ole ilmoittanut liittyvänsä jätehuoltoon kiinteistökohtaisella jäteastialla tai kimppa-astialla. Aluekeräyspistettä käyttäviltä kiinteistöiltä kotitalousjäte on vietävä aina aluekeräys pisteeseen. 7
8 Jätteiden lajittelu ja kerääminen kiinteistöiltä Kaikilla kiinteistöillä on oltava sekajätteelle joko oma tai kimppa-astia tai sekajäte on vietävä aluekeräyspisteeseen. Hyötyjätteet, joille on järjestetty keräys kiinteistöllä tai ekopisteissä, on lajiteltava erilleen sekajätteestä. Jokaisen on huolehdittava jätteiden lajittelusta ja keräykseen viemisestä. Hyötyjätteiden lajittelussa on noudatettava lajitteluohjeita. Kartongin, lasin ja muovin jäteastiaan kerätään vain kyseistä materiaalia oleva pakkausjäte. Metallin jäteastiaan kerätään pakkausjätteen lisäksi myös muuta pienmetallia. Taajamissa asumisessa syntyvät hyötyjätteet on lajiteltava ja erilliskerättävä omiin kiinteistökohtaisiin jäteastioihin seuraavasti: ERILLISKERÄTTÄVÄT JÄTELAJIT Huoneistojen lukumäärä kiinteistöllä 5 tai enemmän 20 tai enemmän 40 tai enemmän Biojäte* Kartonki* Metalli* Lasi* Muovi** Paperi X X X X X X X X X X X Jätelain mukaan kaikkien rivi- ja kerrostalojen on oltava paperinkeräyksen piirissä (poislukien pientaloja haja-asutusalueet) * Biojätteen, kartongin, metallin ja lasin keräys järjestetään vähintään 500 asukkaan taajamissa. ** Muovin keräys järjestetään Kuopiossa, Siilinjärvellä ja Pieksämäellä. Biojätteen erilliskeräyksen vaihtoehtona on elintarvikejätteen kompostointi kiinteistöllä. 8
9 Niissä taajamissa, joissa hyötyjätteitä kerätään, myös ne kiinteistöt, joita edellä mainitut erilliskeräysvelvoitteet eivät koske, voivat sopia hyötyjätteiden keräykseen liittymisestä Jätekukon kanssa. Hyötyjätteiden keräykseen voi liittyä myös hyötyjätteiden keräysreittien varrella. SIIRTYMÄAJAT Biojätteen, kartongin, lasin ja metallin kerääminen tulee aloittaa viimeistään niillä kiinteistöillä, joita velvoite ei ole aiemmin koskenut. Biojäte ja kartonki vähintään viiden huoneiston kiinteistöillä (aiemmin rajana 10 huoneistoa) Lasi ja metalli vähintään 20 huoneiston kiinteistöillä Muovin kerääminen aloitetaan Kuopiossa, ja Siilinjärvellä ja Pieksämäellä. JÄTEASTIOIHIN SOVELTUMATTOMAT JÄTTEET Sekajäteastiaan ei saa laittaa vaarallista jätettä tai muuta energiana hyödyntämiseen soveltumatonta jätettä, kuten metallia ja lasia. Pieniä määriä sellaista palamatonta ainetta, jolle ei ole järjestetty keräystä kiinteistöillä tai keräyspisteissä, kuten yksittäisten lasi- ja posliiniastioiden sirpaleita ja yksittäisiä pieniä PVC-muovisia esineitä, voi laittaa sekajäteastiaan. Suuremmat palamatonta ainetta olevat jätteet ja jäte-erät on toimitettava jätekeskukselle tai jäteasemalle. Vaarallista jätettä ei saa laittaa sekajäteastiaan tai hyötyjäteastioihin edes pieniä määriä, vaan ne on toimitettava Jätekukon niille järjestämiin vastaan - otto paik koihin, joita on lähinnä jäteasemilla. Tuottajavastuunalaiset vaaralliset jätteet, kuten paristot ja akut, on toimitettava tuottajien niille järjestämiin vastaanottopaikkoihin. Lääkejätteet on toimitettava apteekkiin, joka on sopinut vastaanotosta Jätekukon kanssa. Puutarhajäte, risut ja oksat sekä käsittelemätön puujäte, joita ei käsitellä omatoimisesti kiinteistöllä, on toimitettava kunnan tai Jätekukon järjestämään vastaanottopaikkaan. Suurikokoiset jätteet (esim. huonekalut) tai isot jätemäärät (esim. remontointijätteet), joita ei voi laittaa jäteastiaan tai kerätä aluekeräyspisteissä tai ekopisteissä, on kiinteistön haltijan kuljetettava asianmukaiseen vastaanottopaikkaan, kuten jäteasemalle. Kuljetuksen voi hoitaa itse tai jätteelle voi tilata noutopalvelun. 9
10 Jäteastiat ja niiden tyhjentäminen JÄTEASTIAA KOSKEVAT VAATIMUKSET Jätekukko toimittaa enintään 660 litran jäteastiat asuin- ja vapaa-ajan kiinteistöille. Käytössä olevat jäteastiat korvataan Jätekukon toimittamalla jäte astioilla vasta, kun niiden kunto sitä edellyttää. Kiinteistöllä voidaan käyttää käsin siirrettävien jäteastioiden sijaan myös maahan upotettavia syvä keräyssäiliöitä, mikäli ne sopivat keräyslogistiikkaan. Jäteastioihin on kiinnitettävä jätelajin ilmoittava tekstitarra. Jäteastiassa tulee olla myös sen tyhjentämisestä ja jätteen käsittelystä vastaavan yhteystiedot. Jäteastia, joka ei sijaitse kiinteistön välittömässä läheisyydessä, on yksilöitävä esimerkiksi kiinteistön osoitetiedolla. Jäteastioihin saa laittaa jätettä enintään seuraavasti: korkeintaan 240 litran jäteastiat 40 kg litran jäteastiat 60 kg Jätteet tulee pakata ennen niiden laittamista jäteastiaan. Erityisesti hienojakoisen ja pölyävän jätteen tiiviistä pakkaamisesta on huolehdittava. Jäteastiat on pestävä tarpeen mukaan, kuitenkin vähintään kerran vuodessa. JÄTEASTIOIDEN TYHJENNYSVÄLIT Jäteastiat on tyhjennettävä säännöllisesti niin, ettei jäteastiasta aiheudu hajuhaittaa eikä muita haittoja, kuitenkin vähintään seuraavasti: JÄTELAJI PISIN TYHJENNYS- VÄLI KESÄAIKANA (viikot 18 40) PISIN TYHJENNYS- VÄLI TALVIAIKANA (viikot 41 17) Sekajäte 2 viikkoa 4 viikkoa Sekajäte, joka ei sisällä biojätettä (kiinteistöllä on biojätteen erilliskeräys tai kompostointi) 4 viikkoa 4 viikkoa Biojäte 1 viikkoa 2 viikkoa Kartonki ja muovi 4 viikkoa 8 viikkoa Metalli ja lasi 16 viikkoa 16 viikkoa 10
11 Jos kyseessä on 1 2 henkilön vakituinen talous, jolla on käytössään litran sekajäteastia, syntyvä jätemäärä on vähäinen ja biojäte erilliskerätään tai kompostoidaan asianmukaisesti kiinteistöllä, voi sekajäteastian tyhjennysväli olla taajamissa neljä viikkoa kesällä ja kahdeksan viikkoa talvella, ja haja-asutusalueella kahdeksan viikkoa ympäri vuoden. Biojäteastian tyhjennysväli voi olla kaksi viikkoa ympäri vuoden, jos asuinkiinteistön biojäteastia on osoitettu alle 10 asuinhuoneiston käyttöön tai käytössä on syväkeräys. Vapaa-ajan kiinteistöjen jäteastiat on tyhjennettävä vuoden aikana vähintään neljä kertaa korkeintaan neljän viikon tyhjennysvälin mukaisesti sinä aikana, kun vapaa-ajan kiinteistöä käytetään eniten. Vain kesäaikaan käytettävissä olevien vapaa-ajan kiinteistöjen jäteastiatyhjennykset on ajoitettava kesäaikaan (viikot 18 40) eli toukokuun alun ja syyskuun lopun välille. Jäteastia on tyhjennettävä muutoin tarpeen mukaan, kun kiinteistöä käytetään. TYHJENNYSTEN KESKEYTTÄMINEN Vakituisen asuinkiinteistön ja muun ympärivuotisessa käytössä olevan kiinteistön jäteastian tyhjennykset voidaan keskeyttää määräajaksi, kun kiinteistö on kokonaan käyttämättömänä lomamatkan tai muun syyn vuoksi. Vapaa-ajan kiinteistön neljästä tyhjennyksestä voidaan keskeyttää korkeintaan kaksi tyhjennystä, jos kiinteistöllä ei lainkaan oleskella sinä aikana, kun keskeytys on voimassa. Keskeyttäminen edellyttää, että kiinteistöllä on käytössään kiinteistökohtainen jäteastia ja kiinteistö on luotettavasti esitetyn syyn perusteella tilapäisesti kokonaan käyttämätön. Kun määräaikainen keskeytys kestää korkeintaan kuusi kuukautta, asiasta sovitaan Jätekukon kanssa. Tätä pidempien keskeytysten myöntämisen ratkaisee jätehuoltoviranomainen. Keskeytystarpeesta on ilmoitettava vähintään kolme arkipäivää ja aikaisintaan kuusi kuukautta ennen toivottua keskeytyksen alkamista. Jäteastia on aina tyhjennettävä ennen keskeytyksen alkamista. 11
12 Jätteen keräyspaikka Jätteiden keräykselle tulee valita kiinteistöllä paikka, jossa jätteiden keräyksestä ja kuljetuksesta ei aiheudu tarpeetonta haittaa tai vaaraa kiinteistön muulle käytölle, liikenteelle, ympäristölle tai tyhjentäjälle. Keräyspaikan välittömässä läheisyydessä tulee olla jäteautolle riittävän laaja ja kantava kääntöpaikka. Myös keräyspaikalle johtavan ajoväylän on oltava riittävän leveä ja kantava. Jos jäteastian tyhjentämistä varten on liikuttava yksi tyisellä tiellä, on tienpitäjällä vastuu tien kunnossapidosta. Tienpitäjän tulee osoittaa mahdollisten painorajoitusten aikana lupa jätekuljetusten suorittamiseen liikennemerkein. Jäteastiat on sijoitettava siten, että ne päästään tyhjentämään esteettä ja turvallisesti. Käsin siirrettävät, pyörälliset jäteastiat on sijoitettava niin, että jäte auto pääsee vähintään 10 metrin etäisyydelle astioista. Kiinteistön haltijan tulee huolehtia riittävästä lumen aurauksesta ja liukkauden torjunnasta keräys paikalla ja sille johtavilla väylillä. Jäteastiat on sijoitettava vaakasuoralle, kulutusta kestävälle ja jäteastioiden siirtoon sopivalle alustalle. Eri jätelajien jäteastiat täytyy olla siirrettävissä tyhjennettäväksi siirtämättä muita jäteastioita. Keräyspaikalla ei saa olla kynnystä, porrasta tai muuta estettä. Keräyspaikalle johtava ovi on varustettava laitteella, jolla ovi saadaan pysymään auki. Oviaukkojen on lisäksi oltava riittävän leveät. Jätteiden keräyspaikkaa ei saa käyttää muuna varastona. Keräyspaikkaan tai kahden metrin säteelle siitä, ei saa sijoittaa sellaista jätettä tai tavaraa, jota ei ole tarkoitettu jäteauton kuljetettavaksi. Taajamissa keräyspaikat, joita käyttää vähintään viisi asuinhuoneistoa tai joissa on vähintään kolme käsin siirrettävää jäteastiaa, tulee sijoittaa jätekatokseen tai jäteastiasuojaan. 12
13 Jätteen omatoiminen käsittely ja hyödyntäminen KOMPOSTOINTI Kiinteistöllä saa kompostoida siellä syntyvää biojätettä. Elintarvikejätettä saa kompostoida vain sitä varten suunnitellussa, tarkoitukseen sopivassa, suljetussa ja hyvin ilmastoidussa kompostorissa. Kompostori voi olla myös 2 5 naapurikiinteistön yhteinen ASIANMUKAINEN ELINTARVIKEJÄTTEEN KOMPOSTORI kansi pohja tai pohjaverkko jyrsijäsuojattu (alle 7 mm reiät) ilmankierroltaan riittävä lämpöeristetty, jos kompostoidaan talviaikaan tehdasvalmisteinen tai itse rakennettu tilavuudeltaan riittävä Asuinkiinteistöjen elintarvikejätteen kompostoinnin aloittamisesta on ilmoitettava kirjallisesti tai sähköisellä lomakkeella Jätekukolle. Kompostointiilmoituksessa tulee mainita kompostinhoidosta vastaavan henkilön nimi ja yhteystiedot. Puutarhajätettä saa kompostoida lämpöeristämättömässä kompostorissa, kompostointi kehikossa tai aumassa. Puutarhajätettä ei saa kuljettaa puistoihin tai muille yleisille tai yksityisille alueille. Komposti on sijoitettava siten, ettei siitä aiheudu haittaa naapureille tai ympäristölle. Muun kuin puutarhajätteen kompostoria ei saa sijoittaa 15 metriä lähemmäksi kaivoa tai vesialuetta. 13
14 JÄTTEEN POLTTAMINEN Jätteiden hävittäminen polttamalla on kielletty. Kiinteistön tulipesissä, kuten keskuslämmityskattilassa tai takassa, saa polttaa ainoastaan käsittelemätöntä puujätettä, risuja ja oksia sekä vähäisiä määriä paperia, pahvia ja kartonkia sytykkeenä. Muovia ei saa polttaa lainkaan. Jätteiden avopoltto on kielletty. Kiellettyä avopolttoa on myös tynnyrissä tai vastaavassa säiliössä polttaminen. Taajaman ulkopuolella saa kuitenkin avotulella polttaa kuivia olkia, risuja, oksia, kantoja ja puhdasta puuta. MUU KÄSITTELY Jätteen hautaaminen maahan on kielletty. Omassa asumisessa syntyvää puhdasta tiili- ja betonimursketta saa käyttää pienimuotoisesti ja kertaluontoisesti omassa maanrakentamisessa, jos kiinteistö sijaitsee pohjavesialueen ulkopuolella ja murskeen käyttö korvaa vastaavaan tarkoitukseen sopivien maa-ainesten käyttöä. Asiasta tulee ilmoittaa kirjallisesti vähintään kahta viikkoa ennen toimenpidettä kunnan ympäristönsuojeluviranomaiselle. 14
15 Saostus- ja umpisäiliölietteet LIETESÄILIÖIDEN TYHJENTÄMINEN Saostussäiliöistä, laitepuhdistamojen lietetiloista ja muista vastaavista säiliöistä jätevesiliete on poistettava tarvittaessa, kuitenkin vähintään kerran vuodessa, kun kiinteistöä on vuoden aikana käytetty. Laitepuhdistamoista, joita käytetään käymäläjätevesiä sisältävien jätevesien käsittelyyn, lietteenpoisto on tehtävä valmistajan antamien ohjeiden mukaan tätä vähimmäisvelvoitetta useammin siten, että laite toimii asianmukaisesti. Umpisäiliöiden on oltava tiiviitä, ja niiden täyttymistä sekä täyttymishälyttimen toimintaa on seurattava säännöllisesti, vähintään kerran vuodessa. Umpisäiliöt on tyhjennettävä tarvittaessa. Fosforinpoistokaivot on tarkistettava säännöllisesti, vähintään kerran vuodessa. Fosforinpoistokaivot on tyhjennettävä tarvittaessa. Lietteenpoistoista on pidettävä kirjaa ja tiedot on pyydettäessä esitettävä ympäristön suojeluviranomaiselle. Jätevesilietteen ja umpisäiliöiden jätevedet saa luovuttaa kuljetettavaksi vain sellaiselle toimijalle, joka on hyväksytty jätelain mukaiseen jätehuoltorekisteriin lietteen kuljettajaksi. Asuin- ja vapaa-ajan kiinteistöjen jätevesilietteet ja umpisäiliöiden jätevedet on toimitettava Jätekukon osoittamaan vastaanottopaikkaan kunnalliselle jätevedenpuhdistamolle. LIETTEIDEN OMATOIMINEN KÄSITTELY Omassa asumisessa syntyvän lietteen saa levittää asianmukaisesti käsiteltynä lannoitustarkoituksessa viljelyksessä olevalle pellolle, joka on omassa hallinnassa. Liete on aina käsiteltävä voimassa olevan lainsäädännön mukaisesti kalkkistabiloinnilla, termofiilisellä stabiloinnilla tai muulla Elintarviketurvallisuusvirasto Eviran hyväksymällä tavalla. Lisätietoja lietteiden asianmukaisesta käsittelystä saat kuntasi ympäristönsuojeluviranomaiselta. 15
16 LIETTEIDEN TOIMITTAMINEN KÄSITELTÄVÄKSI JÄTEVEDENPUHDISTAMOLLE Omassa asumisessa syntyvä liete Kiinteistön haltija tilaa kuljetuksen lietteille jätehuoltorekisteriin hyväksytyltä kuljettajalta Jätehuoltoviranomainen kieltää omatoimisen käsittelyn, koska se ei ole ilmoituksen perusteella asianmukaista Kiinteistön haltija pitää kirjaa lietteenpoistoista. Tiedot on pyydettäessä esitettävä ympäristönsuojeluviranomaiselle. 16
17 LIETTEIDEN OMATOIMINEN KÄSITTELY Omassa asumisessa ja/tai korkeintaan neljällä naapurikiinteistöllä syntyvä liete, joka sisältää vesikäymälöiden jätevesiä Omassa asumisessa syntyvä liete, joka ei sisällä vesikäymälän jätevesiä Kirjallinen ilmoitus jätehuoltoviranomaiselle lietteen omatoimiseen käsittelyyn siirtymisestä viimeistään kaksi kuukautta ennen käsittelyn aloittamista. Jos kyseessä on myös naapurikiinteistöjen lietteet, tulee ilmoittaa kaikkien kiinteistöjen tiedot. Ilmoitusta lietteen omatoimisesta käsittelystä ei tarvitse tehdä. Lietteen voi käsitellä asianmukaisesti kiinteistöllä. Jätehuoltoviranomainen ilmoittaa käsittelyn hyväksymisestä tai käsittelyä ei ole kielletty kahden kuukauden kuluessa Lietteen voi levittää lannoitustarkoituksessa omassa hallinnassa olevalle pellolle, joka on viljelyksessä. Liete on käsiteltävä Eviran hyväksymällä tavalla ennen peltolevitystä. Kirjallinen ilmoitus jätehuoltoviranomaiselle, jos lietteen omatoimisesta käsittelystä luovutaan 17
18 Kiinteistön haltijan on ilmoitettava kirjallisesti lietteen omatoimiseen käsittelyyn siirtymisestä ja siitä luopumisesta jätehuoltoviranomaiselle. Ilmoitus on tehtävä viimeistään kaksi kuukautta ennen käsittelyn aloittamista. Jätehuoltoviranomainen voi kieltää omatoimisen käsittelyn, jos se ei ole ilmoituksen perusteella asianmukaista. Ilmoitusta lietteen omatoimisesta käsittelystä ei tarvitse tehdä, jos jätevedet eivät sisällä vesikäymälöiden jätevesiä. Jätteen haltija saa ottaa käsiteltäväkseen naapurikiinteistöllä tai muulla lähellä sijaitsevalla kiinteistöllä syntyvän lietteen ja levittää peltoon lannoitustarkoituksessa samoin edellytyksin kuin omassa toiminnassa syntyneen lietteen. Tällainen yhteinen käsittely voi olla korkeintaan viidellä kiinteistöllä. Sen, joka vastaanottaa, käsittelee ja hyödyntää lietteen on ilmoitettava asiasta kirjallisesti viimeistään kahta kuukautta ennen tyhjennyksiä vuosittain jätehuoltoviranomaiselle. Ilmoituksen tulee sisältää käsittelystä ja hyödyntämisestä vastaavan yhdyshenkilön yhteystiedot sekä tiedot kiinteistöistä, joiden lietteitä hyödynnetään. Vähäiset määrät jätevesien saostussäiliön tai laitepuhdistamon lietettä voi kompostoida kiinteistöllä. Lietteen määrä on vähäinen, jos sitä syntyy vähemmän kuin 20 litraa tyhjennyskertaa kohden ja vähemmän kuin 60 litraa vuodessa. Lisäksi laitepuhdistamossa kiinteässä muodossa kerättävän lietteen voi kompostoida kiinteistöllä. Fosforinpoistokaivojen massat voidaan hyödyntää ravinteena pelloilla tai kompostoida kiinteistöllä siten, ettei siitä aiheudu haittaa naapureille tai ympäris tölle. Saostussäiliöiden, laitepuhdistamoiden, umpisäiliöiden ja vastaavien jätevesilietteitä tai jätevesiä ei saa levittää metsään tai muualle maastoon. SIIRTYMÄAIKA Ilmoitukset lietteen omatoimisesta käsittelystä on tehtävä jätehuoltoviranomaiselle lähtien. 18
19 Jätehuoltomääräyksistä poikkeaminen Jätehuoltoviranomainen voi yksittäistapauksessa perustelluista erityisistä syistä myöntää poikkeuksen jätehuoltomääräysten noudattamisesta. Poikkeaminen ei saa vaarantaa asianmukaista jätehuollon järjestämistä, aiheuttaa vaaraa tai haittaa ympäristölle tai terveydelle tai aiheuttaa roskaantumista. Lisätietoa jätehuollosta JÄTEHUOLTOVIRANOMAINEN Savo-Pielisen jätelautakunta PL 1097 (Suokatu 42), Kuopio puh KUNNALLINEN JÄTEYHTIÖ Jätekukko Oy PL 2500 (Maaherrankatu 21, 3.krs), Kuopio puh KUNTIEN YMPÄRISTÖNSUOJELUVIRANOMAISET Kts. kuntasi internet-sivut Tietoa yleisistä jätteiden keräyspisteistä: 19
20 SAVO-PIELISEN JÄTELAUTAKUNNAN TOIMIALUE Valtimo Nurmes Juuka Lieksa Vesanto Tervo Tuusniemi Suonenjoki Kuopio Siilinjärvi Rautalampi Konnevesi Juankoski Rautavaara Kaavi Pieksämäki ASIAKASPALVELU AUKI MA TO KLO 8 15 Savo-Pielisen jätelautakunta PL 1097 (Suokatu 42), Kuopio puh